Public procurement notice: Voluntary Ex Ante Transparency Notice
Published: 2020-06-19
Buyer: Civica, afdeling 60
Country: DK
Contract type: Works
Procedure: Contract award without prior publication
CPV classification: 45211000: Construction work for multi-dwelling buildings | 45211341 | 71500000
Estimated value: 62087788 DKK

Technical requirements: Aftalegrundlaget mellem Manage And Build ApS (herefter benævnt MAB) og Civica indebærer indgåelse af totalentreprisekontrakt vedrørende opførelse af 57 almene boliger og et fælleshus (i alt 5 120 m2) som del af bebyggelsen benævnt Markhaven, Odense, jf. Odense Kommunes lokalplan nr. 7-881. Aftalegrundlaget består foruden totalentreprisekontrakten af en rammeaftale og en købsaftale, hvor MAB som "delegeret bygherre" forestår udførelsen af de almene boliger, jf. almenboliglovens § 116. Købsaftalen, der omhandler grunden indgås imellem Markhaven 1 ApS, som MAB har en ejerandel på 50 % af, og Civica.
MAB ejer Markhaven 1 via det 50 % ejede selskab Markhaven 1 ApS. Grunden bebygges med 57 boliger og 1 fælleshus, jf. Odense Kommunes lokalplan nr. 7-881. Odense Kommune er meget positivt indstillet over for etablering af almene boliger i projektet, herunder over for at tildele kvote, idet grundens udvikling og bebyggelse med 57 almene boliger og 1 fælleshus anses for central i byudviklingen på Markhaven i Odense.
Ejendommen, der ejes af Markhaven 1 ApS er i dag udstykket. Denne ejendom overdrages til Civica. Det er fra sælgers side en forudsætning og et vilkår for overdragelse af ejendommen til Civica, at de almene boliger opføres af MAB i henhold til reglerne i almenboliglovens § 116 (den delegerede bygherremodel). Der indgås derfor totalentreprisekontrakt mellem Civica og MAB med henblik på selve etableringen af de almene boliger. MAB skal i forbindelse med opførelsen af de almene boliger agere som udbudsfuldmægtig for Civica og sikre at udbudspligten opfyldes.
Odense Kommune har i forbindelse med MABs ønske om at udvikle grunden Markhaven 1, Odense givet tilsagn om at tildele Civica en kvote til opførelse af 57 almene familieboliger og 1 fælleshus.
Med henblik på at udnytte tilsagnet om kvote, er Civica således nødsaget til at erhverve den omtalte grund af MAB (via det 50 % ejede selskab Markhaven 1 ApS, som ejer grunden). Det er imidlertid fra MABs side en samtidig forudsætning for indgåelse af overdragelsesaftale/købsaftale, at MAB – med respekt af reglerne i udbudsloven, herunder ved foretagelse af udbud i det fornødne omfang af de til projektet knyttede bygge- og anlægsarbejder, tildeles totalentreprisekontrakten vedrørende projektering og opførelse af de 57 nøglefærdige almene boliger og 1 fælleshus. Civica har vurderet, at indgåelsen af totalentreprisekontrakten med MAB er i overensstemmelse med udbudsloven, forudsat at MAB udbyder minimum 80 % af bygge- og anlægsarbejderne i overensstemmelse med udbudslovens bestemmelser samt at overdragelsen af udbudspligten til MAB er i overensstemmelse med udbudsloven. MAB skal derfor i forbindelse med udførelsen af bygge- og anlægsarbejderne forbundet med projektet, agerer udbudsfuldmægtig, og er forpligtet til at sikre opfyldelsen af Civica’s udbudspligt.
Efter Civicas opfattelse følger dette tillige forudsætningsvist af almenboliglovens § 116 samt bekendtgørelse nr. 14 af 9. januar 2020 om støtte til almene boliger mv.’s § 24, at almene boligforeninger i situationer som denne uden forudgående udbud kan tildele kontrakter til private aktører om varetagelse af delegerede bygherreforpligtelser. Der henvises i den forbindelse ligeledes til almenboliglovens § 116 og forarbejderne hertil samt bekendtgørelse nr. 14 af 9. januar 2020 om støtte til almene boliger mv.’s § 24 samt til praksis fra EU-domstolen om brug af fuldmagtsmodellen jf. bl.a. EU-domstolens dom i sag C-399/98 - Ordine - af 12. juli 2001.
Aftale med Markhaven 1 ApS om erhvervelse af grunden er efter Civicas opfattelse undtaget fra udbud i medfør af undtagelsen i udbudslovens § 21, nr. 1, da aftalen vedrører erhvervelse af fast ejendom og rettigheder hertil.
Reglerne om klage findes i LBK nr. 593 af 2. juni 2016 se: https://www.retsinformation.dk/Forms/R0710.aspx?id=181609
Indgives en klage til Klagenævnet for Udbud i den periode på 10 kalenderdage (regnet fra dagen efter den dag, hvor nærværende bekendtgørelse er blevet offentliggjort), som er fastsat i § 4, stk. 1, nr. 2, har klagen opsættende virkning, indtil Klagenævnet for Udbud har truffet afgørelse om, hvorvidt klagen skal tillægges opsættende virkning, indtil den endelige afgørelse foreligger.
En klage over, at ordregiveren i strid med udbudsdirektivet eller forsyningsvirksomhedsdirektivet har indgået en kontrakt uden forudgående offentliggørelse af en udbudsbekendtgørelse i Den Europæiske Unions Tidende, være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt, forudsat at bekendtgørelsen indeholder begrundelsen for ordregiverens beslutning om at tildele kontrakten uden forudgående offentliggørelse af en udbudsbekendtgørelse i Den Europæiske Unions Tidende, jf. § 7, stk. 3.


Winner: Manage And Build ApS
Award value: 62087788